Zhantas/Cleaned-Kyrgyz_Wikipedia huggingface dataset:
Камбарова, Нурания

Нурания Камбарова – жазуучу. Кытай Эл Республикасынын Кулжа шаарында 1942-жылы туулган. 1966-ж. В.И.Ленин атындагы Ташкент мамлекеттик университетин аяктап, редактор-журналист адистигине ээ болгон. 

1966–1976-жж. Каракалпак АССРинин Нукус шаарындагы «Каракалпакстан» басмасында көркөм жана балдар адабияты бөлүмүндө кенже редактор, андан кийин ушул эле бөлүмдө редактор, 1976–1977-жж. Өзбекстан Компартиясынын партия обкомунун жалпы бөлүмүндө нускоочу болуп иштейт.

Ташкент шаарынын журналдарында жана гезиттеринде аңгемелери, очерктери, кыскача макалалары, чакан чыгармалары жарыяланып турган.

Анын «Калдиргоч» деген биринчи китеби 1968-жылы Нукус шаарында жарык көргөн. Андан кийин Орто Азия республикаларынын мезгилдүү басылмаларында аңгемелери жарыялана баштаган.

1994-жылы «Үмүтүм менин Ата журт» деген китеби жарык көрүп, анда анын «Турдугүл» деген аңгемеси басылып чыккан. 

1997-жылы Бишкекте Н.Камбарованын «Арашан» деген китеби М.Ааматовдун которуусунда жарык көргөн.

 Жарык көргөн китептери 
 Кыргыз тилинде 

Карлыгач: Аңгемелер жана повесть. – Ф.: Мектеп, 1975. – 72 б.

Сыр-Дарья кылаасы: Аңгемелер жыйнагы. – Ф.: Кыргызстан, 1970.

Арашан повести. – 1996. 96 б.

 Орус тилинде 

Ожидание лета. – Союз писателей КР. 152 с.

Сборник рассказов. – 2008.

 Башка элдердин тилдеринде 

Карлыгаш. – «Каракалпакстан», 1968. – өзбек.

Кешир Бүбүгүл. – «Каракалпакстан», 1974. – каракалпак

Гулнар. Для детей среднего и школьного возраста. – Каракалпакстан, 1974.

Кэчур Робикул. – Алма–Ата: Жазушы, 1980. – уйгур.

 

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6
Категория: Кыргыз Республикасынын жазуучулары
Капаров, Нуралы

Капаров, Нуралы – акын. Кемин районундагы Тегирменти айылында 1957-жылы 4-мартта туулган. 1980-жылы КМУнун филология факультетинин журналистика бөлүмүн бүтүргөн.

Эмгек жолун 1980-жылы «Ленинчил жаш» гезитинде кабарчы болуп иштөөдөн баштаган. 1989-жылдан баштап «Ала-Тоо» журналында адабий кызматкер, 1993-жылдан «Кыргызстан маданияты» гезитинин башкы редактору болгон.

Чыгармалары 1973-жылдан баштап жарыялана баштаган. Биринчи ырлар жыйнагы «Тамызгы» деген ат менен 1986-жылы жарык көргөн. 

Н.Капаровдун ырлары «Учкун», «Жалын» альманахтарында жана бир топ жамааттык ыр жыйнактарында жарыяланган.

1986-жылдан СССР Жазуучулар союзунун мүчөсү.

 Жарык көргөн китептери 
 Кыргыз тилинде 

Тамызгы: Ырлар. – Ф.: Кыргызстан, 1986. – 48 б. 

Көңүл ыргагы: Ырлар – Б.: Адабият, 1991. – 95 б.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6
Категория: Кыргыз Республикасынын жазуучулары
Роза Карагулова

Карагулова, Роза – акын. Талас шаарында 1946-жылы 30-июлда туулган. Ал 1970-жылы КМУнун филология факультетин бүтүрүп, эмгек жолун Нарын жана Көл өрөөндөрүнүн мектептеринде мугалим болуп иштөөдөн баштаган.

Р.Карагулова 1982-жылдан бери китепканачылык кесипти аркалап келет.

Р.Карагулова 1979-жылдан бери Кыргыз Республикасынын Жазуучулар союзунун мүчөсү. Анын «Кыз дүйнөсү», деп аталган алгачкы китеби 1975-жылы жарык көргөн. Айрым ырларына обон жазылган. 

Р.Карагулова Р.Тагордун прозадагы ырларын которуунун үстүндө да алектенген.

 Жарык көргөн китептери 
 Кыргыз тилинде 
Кыз дүйнөсү: Ырлар. – Ф.: Мектеп, 1975. – 40 б.
Көл тынышы: Ырлар. – Ф.; Мектеп, 1978. – 96 б.
Жолдо: Ырлар. – Ф.: Кыргызстан, 1985. – 70 б.
Тынчы жок талаа: Ырлар. – Ф.: Кыргызстан, 1988. – 88 б.
Капчыгай: Ырлар жана поэма. – Б.: Адабият, 1991. – 128 б.

 Котормолор 
Накылдар. – Б.: Техник, 2005. – 111 б.

 Колдонулган адабияттар 
Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6

Категория: Кыргыз Республикасынын жазуучулары
Жээнбек Каримов

Каримов, Жээнбек - публицист, сатирик. Алай районунун Гүлчө кыштагында 1945-жылы 31-январда туулган. 1964–1966-жж. Казакстандын Жамбул шаарындагы эсеп-кысап техникумунда окуп, 1966–1975-жж. Алай райондук статистика башкармасынын ар түрдүү кызматтарында, 1970–1975-жж. ошол башкармалыктын начальниги болгон.

1975–1979-жж. Ленин атындагы совхоздо, 1980–1981-жж. Алай ПМКсында, 1981–1984-жж. Алай райондук «Живпром» бирикмесинде баш бухгалтер, 1984-жылдын апрелинен Ош облустук «Живпром» башкармасында бөлүм башчы, 1986-жылы Ош облустук агропром комитетинин контролдук-текшерүү бөлүмүнүн начальниги, 1994-жылы аудитордук «Ош-Эсеп» фирмасын уюштуруп, анын директору болуп иштеген.

Эсеп-кысап тармагындагы көп жылдык үзүрлүү кызматы үчүн «Эмгектин ардагери» медалы (1988) жана Кыргыз Республикасынын Ардак грамотасы (1995) менен сыйланган.

Ж.Каримовдун «Желдеңбай» аттуу алгачкы сатиралык аңгемеси 1967-жылдын 23-мартында Алай райондук «Күжүрмөн эмгек» гезитине жарыяланган. Ошондон бери сатиралары, экономикалык өнүгүүнүн көйгөйлөрүн иликтеген макалалары республикалык, облустук гезит-журналдарда жарыяланып келген. 

1991-жылдан Кыргызстан Жазуучулар союзунун мүчөсү.

Коомдук башталышта 1994-жылдан Кыргыз Республикасынын Жазуучулар союзунун Оштогу бөлүмүнүн башчысынын орунбасары, ал эми 1999-жылдан Ош облустук шахматчылар федерациясынын төрагасы. 

Ж.Каримовдун «Бекмамат Осмонов» аттуу китеби Кыргыз Республикасынын Жазуучулар союзу тарабынан 1998-жылы «Жылдын эң мыкты китеби» деп табылган жана облустук мамадминистрациянын Молдо Нияз атындагы адабий сыйлыгынын лауреаты болгон.

 Жарык көргөн китептери 
 Кыргыз тилинде 

Чоконун жоруктары: Сатира. – Б., 1991. – 64 б. 

Кызганчаак эркек: Сатира. – Б., 1993.– 102 б. 

Бооз имиш тообо: Сатира. – Ош, 1996. – 96 б. 

Бекмамат Осмонов: Көркөм баян, – Б., 1998. – 288 б. 

Ош жазуучулары, маалыматнаме – Ош., 2000. – 94 б. 

Ысырыкчы кыз: Аңгемелер – Ош., 2001. – 120 б.

 Колдонулган адабияттар 
 Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6

Категория:Кыргыз Республикасынын жазуучулары
Категория:Кыргыз адабияты
Категория:Кыргыз публицисттери
Категория:Сатирачылар
Категория:Инсандар
Мажит Каримов

Мажит Каримов(1937-ж.) – жазуучу. 

Ленин районунун Сакалды айылында 1937-жылы туулган. Жалал-Абад балдар үйүндө тарбияланган. 1956-жылы өз айылындагы мектеп-интернатты, ал эми 1965-жылы КМУнун филология факультетин аяктаган. 

Эмгек жолун 1956-жылы Ош облусунун Ленин районунун орто мектебинде пионердик тарбиячы болуп иштөөдөн баштаган. 1965-жылы Кыргыз ССРинин Мамтелерадио комитетине редактор, 1968–1978-жж. Таш-Көмүр шаарындагы №6 орто мектебинде кыргыз тили жана адабияты мугалими, 1978-жылдан Ленин районунун ВЛКСМдын 50 жылдыгы атындагы №20 орто мектепте иштеген. 

Чыгармалары 1956-жылдан тартып жарык көрө баштаган. Анын 1963-жылы биринчи жарык көргөн китеби болуп «Баарыбыз бала болгонбуз» повести эсептелинет. 

1983-жылдан КСРБ Жазуучулар союзунун мүчөсү. 

 Жарык көргөн китептери 
Баарыбыз бала болгонбуз: Повесть. – Ф.: Мектеп, 1973. – 119 б. 
Ак жол сага адам!: Повесть. – Ф.: Мектеп, 1976. – 112 б. 
Ата: Аңгемелер. – Ф.: Кыргызстан, 1983. – 144 б.
Жашыл көпүрө: Повесттер жана аңгемелер. – Ф.: Мектеп, 1985. – 158 б.
Алтын таяк: Жомоктор. – Ф.: Мектеп, 1987. – 12 б. 

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6

Категория: Кыргыз Республикасынын жазуучулары
Категория: Кыргыз жазуучулары
Мирзахалим Каримов

Каримов, Мирзахалим - жазуучу, котормочу. 1952-жылы 29-декабрда Тажик Республикасынын Жерге-Тал районуна караштуу Бүтөө-Көл айылында туулган. 1969-жылы кыргыз орто мектебин бүтүргөндөн кийин 1971–1973-жж. Советтик Армиянын катарында кызмат өтөгөн.

Эмгек жолун 1973-жылы Жерге-Тал райондук керек-жарак коомунда айдоочулук кесип менен баштаган. 

1978-жылы Кыргызстанга келип, Кыргыз Мамлекеттик улуттук университетинин журналистика бөлүмүн 1983-жылы аяктап, 1984-жылга чейин Жерге-Тал районундагы тажик жана кыргыз тилдеринде чыгуучу райондук «Коммунист» гезитинде кабарчы, бөлүм башчы болуп иштеген. 1984-жылы Кыргызстанга көчүп келип, республикалык «Советтик Кыргызстан» (азыркы «Кыргыз Туусу»), андан кийин Кыргызстан профсоюздар Федерациясынын «Эл жарчысы» гезиттеринде кабарчы, бөлүм башчы, Иран Ислам Республикасынын Эл аралык «Альхудо» басмасынын Бишкектеги өкүлчүлүгүндө котормочу, «Азаттык» радиосунда штаттан тышкаркы кабарчы, «Жаңы кылым» гезитинде редактордун орунбасары болуп иштеген. 

М.Каримовдун «Чыныгы сүйүү» деп аталган алгачкы аңгемеси 1978-жылы «Кыргызстан маданияты» жумалыгында жарыяланган. Студент кезинде эле анын аңгемелери, очерктери, өзбек, тажик тилдеринен которгон адабий эмгектери республикалык гезиттерде, «Ала-Too» ж.б. журналдарда жарыяланып турган. 

1983-жылы «Мажүрүм тал» аттуу аңгемелер жыйнагы «Мектеп» басмасы тарабынан басылып чыккан. 

М.Каримов «Тажик жазуучуларынын повесттери жана аңгемелери» деп аталган котормо китебин түздөн-түз тажик тилинен которгон. 

 Жарык көргөн китептери 

 Кыргыз тилинде 

Мажүрүм тал: Аңгемелер. – Ф.: Мектеп, 1983. – 40 б.

Кыя жолдор: Повесть жана аңгемелер. – Ф.: Мектеп, 1987. – 107 б.

Жер жылдызы – Жерге-Тал: Аймактын 60 жылдыгына арналган. – Б.: 1991 – 128 б.

Каратегин: Аңгемелер, повесть, очерктер, күйдүргүлөр. – Б.: Бийик-тик, 2007. – 360 б.

Тажикстандык кыргыздар: Диалектологиялык түшүндүрмө сөздүк, оозеки чыгармалар, макал-лакаптар, очерктер, маектер. – Б.: Бийиктик, 2007. – 256 б.

 Котормолору 

Тажик жазуучуларынын повесттери жана аңгемелери: – Ф.: Адабият, 1996. – 350 б.

Мухаммад пайгамбардын осуяттары: – Б.: Бийиктик, 2008. – 152 б.

 

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6
Категория: Кыргыз Республикасынын жазуучулары
Карыбаев, Аскер

Карыбаев, Аскер - акын, котормочу. Ак-Суу районундагы Кереге-Таш айылында 1941-жылы туулган. 1958-жылы Сары-Камыш орто мектебин бүтүрүп, эмгек жолун Каракол шаарындагы кирпич заводунда (1958–1961) жумушчулуктан баштаган. 1961–1966-жж. Кыргыз мамлекеттик университетинин филология факультетинин журналистика бөлүмүнөн окуган. 1966-жылы Кыргыз Телеграф агенттигинде диктор, 1967–1978-жж. Н.Г.Чернышевский атындагы (азыркы Улуттук) китепканасында редактор, маданий-агартуу иштери боюнча башкармалыгында инспектор, улук инспектор, маданий-агартуу иштери боюнча методикалык кабинетинде, Эл Чыгармачылык үйүндө директор, башкармалыктын начальнигинин орунбасары, 1978–1984-жж. Кыргыз Республикасынын элдик көзөмөлдөө комитетинин инспекторлук, Кыргызстан Компартиясынын борбордук комитетинде инструктордук кызматтарында, 1984–1991-жж. Бүткүл союздук автордук укукту коргоо (ВААП) боюнча Кыргызстандагы бөлүмүнүн (КирВААП) начальниги, 1991–1996-жж. Бүткүл союздук китепкөйлөрдүн Кыргызстандагы коомунун төрагасынын биринчи орунбасары, 1996-жылы Кыргыз Республикасынын маданият министрлигинин искусство иштери боюнча башкармалыгынын начальнигинин орунбасары, 1997–1999-жж. «Кыргызстан» басмасында, 1999-жылдан мамлекеттик тил жана энциклопедия борборунда редактор болуп иштеп келген.

Акындын эң алгачкы ыры «Эртеңки таң» деген ат менен 1957-ж. «Жаш Ленинчи» журналына басылып чыккан. 

Дүйнөлүк белгилүү акындар Абайдын, Жаминин, Гетенин, Гейненин, А.Ахматованын, В.Высоцкийдин, А.Вознесенскийдин, Р.Рождественскийдин ырларын кыргызчалаган.

Акындын чыгармалары «Кыргыз поэзиясынын антологиясына» (II т.) киргизилген. Кыргызстан Жазуучулар Союзунун мүчөсү.

 Жарык көргөн китептери 

 Кыргыз тилинде 

Тоолордон ыр жаңырат. –Ф.: Кыргызстан, 1969. – 40 б. 

Көл ыргактары. –Ф.: Кыргызстан, 1972. – 35 б. 

Апамдын ак жоолугу: Ырлар. –Ф.: Кыргызстан, 1987. – 64 б. 

Жаңырык: Ырлар. – Б.: Адабият, 1992. – 128 б.

Сезим кайрыктары. – Б.: Бийиктик, 2003. – 198 б.

 Котормолору 

Копыленко А. Бармактай баланын үйү. – Ф.: Мектеп, 1978. – 108 б. 

Милчев И. Алыс калган бала чагым: Повесть. – Ф.: Мектеп, 1982. – 104 б. 

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6
Категория: Кыргыз Республикасынын жазуучулары
Колесников, Евгений Григорьевич

Колесников, Евгений Григорьевич - акын, жазуучу. Григорьевич РСФСРдын Алтай крайында Веселоярское кыштагында 1933-жылы 7-январда туулган. 1961-жылы КМУнун филология факультетинин орус тили бөлүмүн бүтүргөн. 

1953-жылы Уралдын курулуштарында, 1961-жылдан Кичи-Кемин орто мектебинде орус тили жана адабияты сабагынан мугалим, 1963-жылдан «Комсомолец Киргизии» гезитинде адабий кызматкер, «Кыргызстан» басмасында редактор, 1971-жылы «Литературный Киргизстан» журналынын проза бөлүмүнүн башчысы, 1986-жылдан Кыргызстан Жазуучулар союзунда адабий кеңешчи болуп иштеген.

1956-жылдан чыгармалары жарыялана баштаган. 1965-жылы биринчи поэтикалык жыйнагы «Моя звезда» деген ат менен басылып чыккан. К.Баялиновдун, С.Сасыкбаевдин чыгармаларын орус тилине которуп өзүнчө китеп кылып басып чыгарган. Чыгармалары кыргыз тилинде, «Ива» повести Краковдо поляк тилинде жарык көргөн. 

«Лунный всадник» аттуу китеби («Современник» басмасы, 1971-ж.) 1977-жылы республикалык Ленин комсомолу сыйлыгына татыктуу болгон.

1973-жылдан СССР Жазуучулар союзунун мүчөсү.

ВЛКСМ БКнын жана Кыргызстан ЛКЖС БКнын Ардак грамоталары менен сыйланган.

1992-жылдан Россияда жашап, чыгармачылыгын улантууда жана кыргыз жазуучуларынын чыгармаларын Россиянын басмаларында басып чыгарууга жардам берип келүүдө.

1997-жылдан Россиянын маданиятына эмгек сиңирген ишмер.

 Жарык көргөн китептери 

 Кыргыз тилинде 

Таажы: Повесттер, аңгемелер. – Ф.: Кыргызстан, 1983.–159 б.

 Орус тилинде 

Моя звезда: Стихи. – Ф.: Мектеп, 1965. – 63 с.

Глаза в глаза: Стихи. – Ф.: Кыргызстан, 1959. – 52 с.

Я пришел с миром: Повесть. – Ф.: Кыргызстан, 1972. – 128 с.

Чайки: Рассказы и повесть. – Ф.: Мектеп, 1975. – 116 с.

Лунный всадник: Повесть. – М.: Современник, 1975. – 720 с.

Памятник солнцу: Стихи кыргызских поэтов. – Ф.: Кыргызстан, 1975. – 176 с.

Белый свет: Стихи, сонеты, поэмы, переводы. – Ф.: Кыргызстан, 1979. – 118 с.

Синица пила воду: Повесть. – М.: Мол. гвардия, 1980.–224 с.

Повести. – Ф.: Кыргызстан, 1981. – 360 c.

Луна – цыганское солнце: Повесть. – М.: Дет. лит., 1982. – 96 с.

Исток: Стихи и поэмы. – Ф.: Кыргызстан, 1986. – 152 с.

Исповедь. Роман. – Ф.: Адабият, 1989. – 267 с.

Мать и мачеха: Роман. – Ф.: Литературный Кыргызстан, 1991. № 2, 3.

Автопортрет. - М., 1995.

Дикое поле: Сборник стихов. – М., 2005.

 Башка элдердин тилдеринде 

Ива: Повесть. – Краков: Литературное изд-во, 1978. – 135 с. – пол.

 Котормолору 

Баялинов К. Лиса и сурчиха. – Ф.: Мектеп, 1974. – 22 с.

Сасыкбаев С. Люди труда: Роман, документальные повести. – Ф.: Кыргызстан, 1986. – 424 с.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6
Категория: Кыргыз Республикасынын жазуучулары
Көкүлов, Калчоро

Көкүлов, Калчоро – акын. Ленин районунун (азыркы Ноокен) Сакалды айылында 1953-жылы 26-февралда туулган.

1970-жылы Токтогул районунун Үч-Терек айылындагы М.Горький атындагы орто мектепти аяктап, Нарын гидроэнергокурулуш мекемесинде иштеген. 1971–1976-ж. Кыргыз мамлекеттик университетинин филология факультетинде окуган.

Чыгармачылыгы мектепте окуп жүргөндө башталып, 1970-жылдан ырлары Токтогул райондук «Учкун» гезитине жарыялаган..

1977-жылдан Кыргыз мамлекеттик телерадиокомитетинде иштеп келет.

Алгачкы «Күзгү обон» аттуу ырлар жыйнагы 1982-жылы жарык көргөн.

1991-жылдан СССР Жазуучулар союзуна мүчө.

Кыргызстан ЛКЖС БКнын Ардак грамоталары менен сыйланган.

 Жарык көргөн китептери 
 Кыргыз тилинде 

Күзгү обон: Ырлар. – Ф.: Мектеп, 1982. – 25 б.

Мезгил ыргактары: Ырлар. – Ф.: Кыргызстан, 1988. – 44 б.

Аптаптуу айыл: Ырлар. – Ф.: Адабият, 1990. – 63 б.

 

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6
Категория: Кыргыз Республикасынын жазуучулары
Көчкөнов, Орозбай

Көчкөнов, Орозбай (1940-1993) – акын. Жаңы-Жол районундагы Калинин айылында 1940-жылдын 15-октябрында туулган. 1966-жылы КМУнун филология факультетинин журналистика бөлүмүн аяктаган.

Эмгек жолун 1958-жылы колхозчу болуп иштөө менен баштаган. 1966-жылдан райондук «Ленинчил» гезитинде адабий кызматкер, 1968-жылдан телекерсөтүү жана радиоберүү боюнча Ош облустук комитетинде өз кабарчы, 1969-жылдан «Мугалимдер газетасында» бөлүм башчы, 1980-жылдан «Мектеп» басмасында редактор, улук редактор, редакция башчысы болгон. 1988-жылы «Адабият» басмасынын фольклор жана поэзия бөлүмүндө бөлүм башчы болгон.

1963-жылдан чыгармалары басма-сөздөрдө жарыяланып турган. Биринчи ырлар жыйнагы 1975-жылы «Бир түп дарак» деген ат менен жарык көргөн. Акындын айрым ырлары орус тилинде жарыяланган. 1978-жылы Элге билим берүүнүн отличниги. 

1986-жылдан СССР Жазуучулар союзунун мүчөсү.

 Жарык көргөн китептери 

 Кыргыз тилинде 

Бир түп дарак: Ырлар. – Ф.: Кыргызстан, 1975. – 64 б. 

Жарык дүйнө: Ырлар жана поэмалар. – Ф.: Мектеп, 1977. – 78 б. 

Эрөөл талаа: Дастан. – Ф.: Мектеп, 1981. – 128 б.

Көрөңгө: Ырлар жана поэма. – Ф.: Кыргызстан, 1983. – 136 б. 

Жай саратан: Ырлар жана поэмалар. – Ф.: Кыргызстан, 1987. 

Ак тайлак: Поэма. – Ф.: Адабият, 1989. – 24 б. 

Кан жол: Дастан. – Ф.: Адабият, 1991. – 272 б.

Эрөөл талаа. Кан жол: Дастан. – Б.: Акыл, 2004. – 328 б.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6
Категория: Кыргыз Республикасынын жазуучулары
Кулумбаев, Өмүркул

Кулумбаев, Өмүркул – акын. Ат-Башы районундагы Терек-Суу айылында 1933-жылы 15-майда туулган. 1950-жылы айылында орто мектепти бүтүрүп, эмгек жолун Нарын облустук типографиясында терүүчү болуп иштөө менен баштаган. 1954–1957-жж. Советтик Армиянын катарында кызмат өтөгөн. 1957-жылдан Нарын шаардык аткаруу комитетинде, 1958-жылдан Тянь-Шань облустук аскер комиссариатынын начальнигинин жардамчысы болгон. 1961-жылы кызматтык командировка учурунда автокырсыкка кабылып, эки буту баспай калган. Ошондон баштап чыгармачылык иште. 1-топтогу майып.

1966-жылдан баштап ырлары басма-сөздө жарыялана баштаган. Биринчи ырлар жыйнагы «Турмуш кайрыктары» деген ат менен 1970-жылы басылып чыккан. 10 поэтикалык жыйнактын автору. Көптөгөн ырларына обондор жаралган. Акындын кээ бир ырлары орус тилинде жарык көргөн.

1972-жылдан СССР Жазуучулар союзунун мүчөсү.

 Жарык көргөн китептери 

 Кыргыз тилинде 

Турмуш кайрыктары: Ырлар. – Ф.: Мектеп, 1970. – 84 б.

Менин эрким: Ырлар. – Ф.: Кыргызстан, 1971. – 80 б.

Каккын жүрөк: Ырлар. – Ф.: Кыргызстан, 1973. – 83 б.

Менин үнүм: Ырлар. – Ф.: Мектеп, 1973. – 40 б.

Уч кыялым: Ырлар. – Ф.: Мектеп, 1976. – 79 б.

Бийик дабандар: Ырлар. – Ф.: Кыргызстан, 1980. – 68 б.

Көктөм жыты: Ырлар. – Ф.: Мектеп, 1982. – 76 б.

Тоолор сүйлөйт: Ырлар. – Ф.: Кыргызстан, 1984. – 155 б.

Арчалуу булак: Ырлар. – Ф.: Кыргызстан, 1986. – 152 б.

Элет торгою: Ырлар. – Ф.: Адабият. 1990. – 96 б.

Элет торгою: Ырлар. – Б.: Бийиктик, 2001. – 177 б.

 

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6
Категория: Кыргыз Республикасынын жазуучулары
Күрүчбеков, Акынбек

Күрүчбеков, Акынбек (1922 – 1988) – акын. 1922-жылы Кыргыз ССРинин Калинин районундагы Сарыгоо сельсоветинин «Эриктүү» кыштагында туулган.

1940-жылы Фрунзе шаарындагы гидро-мелиоративдик техникумуна кирет да, анын 1-курсун ийгиликтүү аяктайт. 1941-жылы Кызыл Армиянын катарына чакырылып, атчандар полкунда болуп атайын курстан өткөн соң, взводдун командиринин жардамчысы бо-луп дайындалат.

1942-жылы Калинин фронтунда 31-аткычтар полкундагы бөлүмдөрдүн бирине командир болуп дайындалат. Ржев шаарынын жанында катуу жарадар болуп, туулган жерине кайтат.

1943–1945-жж. Сарыгоо сельсоветинде эсепчи, ферма башчысы болуп иштейт. 1945–1947-жж. Фрунзедеги эки жылдык юридикалык мектепти бүтүп, 1947–1950-жж. Тянь-Шань облсотунун мүчөсү, 1951-жылы Жалал-Абад облустук адвокаттар коллегиясынын президиумунун председателдигине, 1952–1954-жж. Токтогул райондук эл судьялыгына, 1954–1955-жж. Жалал-Абад облсотунун председателинии орунбасарлыгына, 1955–1962-жж. Кыргыз ССРинин Жогорку Сотунун мүчөлүгүнө шайланган. 1962-жылы Кыргыз ССР Министрлер Советинин алдындагы Юридикалык комиссияга мүчө болуп иштеп туруп, 1965-жылы республикалык маанидеги персоналдык пенсияга чыккан. 1968–1971-жж. «Кыргызстан мада-нияты» гезитинин адабий кызматкери, 1971–1974-жж. Кыргызстан Илимдер академиясынын алдындагы Кыргыз Совет энциклопедиясынын башкы редакциясынын партия тарыхы, философия жана укук редакциясында илимий редактор болуп иштеген.

А.Күрүчбековдун «Ук, бонндук солдат» деген публицистикалык көлөмдүү поэмасы 1967-жылы жарык көргөн. А.Күрүчбеков элдик ырга айланган белгилүү «Сонунда» деген ырдын автору.

А.Күрүчбеков 1970-жылдан СССР Жазуучулар союзунун мүчөсү болгон.

Улуу Ата Мекендик согуштун II даражадагы ордени, «1941–1945-жылдардагы Улуу Ата Мекендик согушта Германияны жеңип чыккандыгы үчүн», «1941–1945-жылдардагы Улуу Ата Мекендик согуштун жеңиштүү аяктаганына XX жыл», «СССРдин куралдуу күчтөрүнө 50 жыл», «1941–1945-жылдардагы согуштун жеңишине 25 жыл» медалдары менен сыйланган.

 Жарык көргөн китептери 
 Кыргыз тилинде 

Атама кат. – Ф.: Кыргызмамбас, 1965. – 100 б.

Ук, бонндук солдат! – Ф.: Мектеп, 1967. – 124 б.

Окко каршы: Ырлар жана поэма. – Ф.: Мектеп, 1976. – 84 б.

Ишеним: Ырлар жана поэмалар. – Ф.: Мектеп, 1978.– 92 б.

Күн айтат: Ырлар жана поэмалар. – Ф.: Кыргызстан, 1979, – 82 б.

Өмүр: Ырлар жана поэма. – Ф.: Кыргызстан, 1982. – 124 б.

Адамзатка кайрылуу: Публицист. поэма жана ырлар. – Ф.: Мектеп, 1984. – 72 б.

Адилет жаңырыктары: Публицистика жана ой толгоолор. – Адабият, 1989. – 120 б.

 Орус тилинде 

Сильнее смерти: Стихотворения и поэма. – Ф.: Кыргызстан, 1981. – 128 с.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6
Категория: Кыргыз Республикасынын жазуучулары
Күрүчбеков, Сабырбек Акынбекович

Күрүчбеков, Сабырбек Акынбекович – акын. Фрунзе шаарында 1957-жылы 9-августта туулган. 1980-жылы СССРдин 50 жылдыгы атындагы КМУнун филология факультетин бүтүргөн.

Эмгек жолун заводдо жумушчу болуп иштөө менен баштап, 1980-жылдан «Кыргызстан» басмасында кичи редактор, редактор, 1986-1988-ж. чейин «Литературный Киргизстан» журналында иштеген.

Орус тилинде жазат. 1976-жылдан чыгармаларын жарыялай баштаган. 1983-жылы басылып чыккан «Мелодии арчи» деген поэтикалык жыйнагы 1985-жылы Бүткүлсоюздук A.M.Горький атындагы адабий сыйлыкка татыктуу болгон. С.Күрүчбеков Т.Үмөталиевдин, О.Султановдун, А.Токтомушевдин ж.б. чыгармалары орус тилине которгон.

1986-жылдан СССР Жазуучулар союзунун мүчөсү.

 Жарык көргөн китептери 
 Орус тилинде 

Ранний рассвет: Сборник. – М.: Молодая гвардия, 1980.

Мелодии арчи: Стихотворения и поэма. – Ф.: Кыргызстан, 1983. – 51 б.

Вышивальщицы: Стихи, сборник стихов – Ф.: Кыргызстан, 1987. – 104 б.

 Котормолор 

Уметалиев Т. Горные цветы: Стихотворения и поэма. – Ф.: Кыргыз-стан, 1982. – 216 с.

Комар, Ласточка и Змея: Сказки. – Ф.: Мектеп, 1989. – 16 с.

Төштүк: Отрывки из киргизского народного эпоса. – Ф.: Адабият 1989. – 24 с.

Баялинов К. Ажар. – Ф.: ж. Литературный Киргизстан.

 

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6
Категория: Кыргыз Республикасынын жазуучулары